cy cy cy cy de fr lb ca hsb fy en cy cy cy cy cy cy cy cy cy cy cy es es nb en tr en ru es en en en en de cy cy de fy cy cy cy cy cy et cy cy cy cy cy et cy cy cy cy cy cy cy cy cy es es nb en tr en ru es en en en en de cy cy es es cy mr fa cy fr cy cy ro cy cy nl es cy cy ca es nl de cy en de cy cy cy cy cy de cy cy cy cy en en cy cy fr it cy cy cy cy en cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy en fr cy cy cy fr nl cy cy jbo cy cy en fr jbo cy it de cy cy cy de en fr ro en cy fr en en en en en en en en
iechyd | Cyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Tîm Cadw’n Iach Gartref (SW@H)
Emma Ralph, Stay Well @ Home
Mae’n bleser gennym gyhoeddi y bydd SW@H yn bresennol yn nigwyddiad ‘Oes rhaid i mi aros yn yr ysbyty’ eleni. Roeddem yn meddwl y byddai’n ddefnyddiol rhoi blas i chi ar ein model gwasanaeth newydd cyffrous cyn y digwyddiad. Ond er mwyn cael cyfle gwirioneddol i glywed am y gwaith gwych y mae’r tîm yn ei wneud, ymunwch â ni yn un o’r gweithdai y byddwn yn eu cynnal yn y De a’r Gogledd.
Mae SW@H yn ffordd newydd ac arloesol o weithio, lle mae partneriaid ym Mwrdd Iechyd Prifysgol Cwm Taf a Chynghorau Bwrdeistref Sirol Rhondda Cynon Taf a Merthyr Tudful wedi dod ynghyd i greu ffordd wirioneddol integredig o gydweithio er mwyn cynorthwyo’r rhai sy’n cael eu rhyddhau o’r ysbyty.
Sut rydym yn gwneud hyn? Rydym yn dîm amlddisgyblaethol, integredig a leolir yn yr ysbyty ac sy’n cynnwys Ymarferwyr Therapi Cynorthwyol, Therapyddion Galwedigaethol, Ffisiotherapyddion a Gweithwyr Cymdeithasol, sy’n canolbwyntio’n bennaf ar atal unigolion rhag cael eu derbyn i’r ysbyty yn ddiangen drwy gynnig asesiadau cynnar yn ein hadrannau damweiniau ac achosion brys, ond rydym hefyd yn gweithio i leihau faint o amser y mae unigolion yn aros yn yr ysbyty drwy gynnal asesiadau amserol a thrylwyr sy’n ‘canolbwyntio ar yr unigolyn’ a defnyddio gwasanaethau yn y gymuned i gynorthwyo rhywun yn ei gartref ei hun yn hytrach nag mewn gwely ysbyty.
Beth sy’n newydd am hyn? Wel, rydym yn gweithio patrymau sifft 12 awr dros 7 diwrnod ond, yn bwysicach fyth, rydym wedi gwella ein gwasanaethau yn y gymuned ym meysydd iechyd a gofal cymdeithasol, megis gwasanaeth cymorth yn y cartref (Support@Home) Cyngor Bwrdeistref Sirol Rhondda Cynon Taf a gwasanaeth nyrsio yn y cartref (@Home) Bwrdd Iechyd Prifysgol Cwm Taf sydd hefyd yn darparu gwasanaeth ymateb 4 awr ac yn gweithio 7 diwrnod yr wythnos er mwyn cynnig cymorth cynhwysfawr i unigolion yn eu cartref ar ôl iddynt gael eu rhyddhau o’r ysbyty. I grynhoi, gallwn gynnig y gwasanaethau canlynol:
Drwy ddatblygu ‘rôl yr Aseswr yr Ymddiriedir ynddo’, gallwn sefydlu pecynnau cymorth o fewn 4 awr, 7 diwrnod yr wythnos
Gwasanaethau ymateb cyflym yn y gymuned i gefnogi’r tîm yn yr ysbyty (iechyd a gofal cymdeithasol)
Ailddechrau neu gynyddu pecynnau gofal er mwyn hwyluso’r broses o ryddhau unigolion o’r ysbyty i fynd adref, 7 diwrnod yr wythnos
Rydym yn defnyddio amrywiaeth o opsiynau datrys problemau mewn adrannau damweiniau ac achosion brys (gan gynnwys gwasanaethau’r trydydd sector)
Cynhelir adolygiad o anghenion unigol pawb a ryddheir o’r ysbyty i fynd adref drwy ein tîm ni o fewn 14 diwrnod
Dewch i ymuno â ni yn ein gweithdai lle y byddwn yn sôn am rai achosion go iawn ac yn trafod sut mae’r model ymarfer hwn wedi gwella ansawdd y gwasanaethau a ddarperir. #noplacelikehome #rightcareattherighttimeintherigthplace #personattheheart
Cofnodwyd hwn yn Dim categori, iechyd ar Mawrth 7, 2018 gan Good Practice Exchange.
Os gwnaethoch ddarllen ein blog blaneorol, byddwch yn gwybod bod y seminar sydd ar ddod, Oes rhaid i mi aros yn yr ysbyty?, yn ymwneud â chynllunio i ryddhau cleifion a’r gwasanaethau sy’n ymwneud â’r broses honno.  O edrych ar hyn o safbwynt arall, dechreuais feddwl am sut y byddwn yn teimlo pe bawn yn glaf.  Sut byddwn am i’r broses o’m rhyddhau o’r ysbyty gael ei chynllunio?
Rwy’n unigolyn trefnus ac effeithlon *dros ben* yn y gwaith.  Pe bawn yn mynd i mewn i’r ysbyty, rwy’n gwybod y byddwn yn ceisio cynllunio fy nihangfa yn fanwl cyn gynted ag y bo’n bosibl (mae ysbytai’n iawn wrth gwrs, ond byddai’n well gennyf fod gartref!).  Byddwn am wybod yr hyn a oedd yn digwydd i mi, pam ei fod yn digwydd a phryd roedd yn digwydd.  Ac yn sicr byddwn am wybod pa mor gynnar y gallwn fynd adref a’r hyn roedd angen i mi ei wneud er mwyn helpu hynny i ddigwydd.  Gwnaeth hyn fy arwain i feddwl am y tri chwestiwn isod a ddylai, yn fy marn i, helpu unrhyw glaf i sicrhau y gall helpu i gynllunio cael ei ryddhau.
Beth sy’n mynd i ddigwydd tra fy mod yma?
Rwyf am wybod pam fy mod yn yr ysbyty ac ai hwn yw’r lle gorau i mi, y math o ofal y gallwn ei gael a’r hyn y gallaf ei wneud i helpu fy hun.  Pa ofal neu driniaeth sydd ei (h)angen arnaf i wella a phryd bydd y pethau hynny’n digwydd yn ystod fy arhosiad?  A fydd gweithwyr proffesiynol iechyd a gofal eraill yn ymwneud â’m gofal (e.e. gweithwyr cymdeithasol, therapyddion neu weithwyr cymunedol), ac a fyddaf yn cwrdd â nhw tra fy mod yn yr ysbyty neu ar ôl i mi fynd adref?
Rwyf am ddechrau cynllunio cael fy rhyddhau yn syth, nid ar ôl i mi glywed y gallaf fynd adref.  Mae hynny’n ein harwain at y cwestiwn nesaf…
Pryd rydw i’n mynd adref?
Rwyf eisiau gwybod cyn gynted ag rwy’n cyrraedd (o fewn 24-48 awr) pryd rwy’n debygol o fynd adref.  Mae gennyf swydd, plentyn pedair blwydd oed a bywyd i fynd yn ôl atynt ac mae’n rhaid i mi wneud cynlluniau (sôn am gynllunio eto) ar gyfer yr hyn sy’n digwydd gartref tra fy mod yn yr ysbyty.  Rwy’n deall y gall y dyddiad hwn newid wrth i’m triniaeth fynd rhagddi, ond rwyf am i hyn gael ei adolygu’n rheolaidd ac rwyf am gael y wybodaeth ddiweddaraf.
Beth sydd ei angen arnaf er mwyn mynd adref?
Mae’r cwestiwn hwn yn llawer mwy na bod yn ‘feddygol iach’ i adael yr ysbyty, gallaf fod yn feddygol iach heb fod yn barod i gael fy rhyddhau.  Mae hyn yn golygu y dylai staff ofyn i mi sut rwy’n ymdopi gartref ar hyn o bryd ac am y mathau o gymorth, ffurfiol neu anffurfiol, a gaf eisoes.  Ond mae cwestiynau eraill y mae angen eu hateb hefyd.  I mi, mae’r cwestiynau hyn yn cynnwys yr hyn y gallaf ei wneud i helpu fy hun, ond hefyd a yw popeth y bydd ei angen arnaf yn barod i mi symud yn ôl adref a gwella.  Os wy’n lwcus, byddai fy atebion yn weddol syml – rwy’n gwybod fy mod yn mynd i rywle diogel a bod pobl gartref i ofalu amdanaf.  I eraill, gall hyn fod yn llawer mwy cymhleth.  Rwy’n meddwl am bethau fel:
A yw fy nghartref yn addas i mi fyw ynddo ar hyn o bryd? A yw’n gynnes, yn sych a/neu’n hygyrch?
A oes gennyf ddillad i’w gwisgo i fynd adref?
Pwy sy’n mynd i fynd â fi adref?
A oes gennyf fwyd gartref?
A oes unrhyw un yn gwybod fy mod yn mynd adref (teulu/gwasanaethau eraill/cymorth/gofalwyr)?
A fyddwch yn dweud wrth fy meddyg teulu i mi gael fy nerbyn i’r ysbyty a pham?
A fyddwch yn rhoi gwybodaeth i mi am yr hyn y dylid ei wneud os byddaf yn sâl pan gyrhaeddaf adref?
A ddylwn ddisgwyl ymweliad cartref neu a fyddaf yn cael apwyntiad arall neu ragor o gymorth neu apwyntiadau dilynol?
A fydd fy meddyginiaeth yn barod pan fyddaf yn gadael?
A oes unrhyw ffactorau eraill a all effeithio ar fy rhyddhad?
Os byddwch yn glaf yn yr ysbyty, neu os byddwch yn gofalu am rywun ac mae’n mynd i mewn i’r ysbyty, cofiwch y cwestiynau hyn.  Mae’r ddeialog hon rhwng cleifion a staff yn gallu lleihau oedi drwy dynnu sylw at broblemau posibl yn gynnar yn ystod eich arhosiad yn yr ysbyty.  Bydd hyn yn helpu i sicrhau y cewch chi, neu eich anwyliaid, eich/eu rhyddhau mewn modd diogel ac amserol.
Cofnodwyd hwn yn iechyd ar Chwefror 28, 2018 gan Good Practice Exchange.
Deddf Lles Dyfodol Cenedlaethau
deddf llesiant cenedlaethau'r dyfodol
Dilynwch ni ar Twitter
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Fforwm Ieuenctid Iechyd Cyhoeddus Cymru, Jessie Hack
Mae’n hawdd bod eisiau newid, ond mae’n goblyn o anodd gwneud newid
Pam ydyn ni’n buddsoddi yn y genhedlaeth nesaf?
Ein Dyddiadur Iechyd Cyhoeddus
Gwasanaeth Ymgysylltu a Chyfranogiad Ieuenctid Rhondda Cynon Taf
Rôl craffu o ran o r… ar Craffu er mwyn sicrhau llesian…
Tri chwestiwn… | Cyf… ar Oes rhaid i mi aros yn yr…
Gŵyl Dai: Bowlenni P… ar Sut all hyfforddi cefnogi pend…
Gŵyl Dai: Bowlenni P… ar Bara Brith Camp: Pam mae ymddi…
Innovative audit: Le… ar Archwilio arloesol: Dysgu a rh…
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.